 Abraham lu Fulani pa lOgboomọṣọ, o lo fi maaluu jẹ oko oun : Nitori ti Fulani fi maaluu jẹ oko ẹ, ọkunrin agbẹ kan, Abraham Alamu, ti lu Fulani onimaaluu ọhun, Shuaib Adamu, pa.Lọjọ Ẹti, Furaidee, ọjọ kọkanlelogun, oṣu kẹjọ, ọdun 2020 yii, niṣẹlẹ ọhun waye nigba ti Abraham gbẹmi odidi eeyan ẹlẹran ara bii tiẹ labule Ẹlẹga, niluu Ikoyi, nitosi Ogbomọṣọ, nijọba ibilẹ Oriire, nipinlẹ Ọyọ, nitori ohun ọgbin inu oko rẹ ti awọn maaluu onitọhun jẹ.Wọn ni oku Shuab ko dun un wo loju rara nitori bi ọdaju ọkunrin naa ṣe fi hámà fọ ọ lori pẹtẹpẹtẹ. Gẹgẹ bALAROYE ṣe gbọ, ni kete ti ẹmi bọ lara Fulani onimaaluu naa loju ọkunrin agbẹ yii walẹ, to si na papa bora.Ọsẹ kan lẹyin iṣẹlẹ yii, iyẹn, ọjọ Furaidee to kọja lọwọ awọn ajọ ẹṣọ alaabo ilu sífú dìfẹǹsì, iyẹn Nigeria Security and Civil Defence Corps NSCDC pada tẹ ẹ.Nigba to n fidi iṣẹlẹ yii mulẹ fawọn oniroyin nIbadan, Agbẹnusọ fun ajọ ẹṣọ alaabo ilu nipinlẹ Ọyọ, Ọgbẹni Oluwọle Oluṣẹgun, sọ pe ni kete ti awọn pari iwadii awọn lori iṣẹlẹ yii lawọn ti fa afurasi ọdaran naa le awọn ọlọpaa lọwọ.Lara awọn nnkan ija oloro to sọ pe wọn ka mọ Alamu lọwọ lasiko ti wọn mu un ni, hámà, ìyọṣó, sísọọsì, ayùn ati bẹẹ bẹẹ lọ. 